Blaze7451/Wiki-th-20250601 huggingface dataset:
อัครทูตสวรรค์มีคาเอล

อัครทูตสวรรค์มีคาเอล (Αρχάγγελος Μιχαήλ)  หรือ มีคาเอลหัวหน้าทูตสวรรค์ (Michael the archangel) เป็นอัครทูตสวรรค์องค์หนึ่งตามความเชื่อในศาสนายูดาห์ ศาสนาคริสต์ และศาสนาอิสลาม เชื่อกันว่าท่านเป็นผู้บัญชาการกองทัพของพระเป็นเจ้า ในหนังสือดาเนียล จดหมายของนักบุญยูดา และหนังสือวิวรณ์กล่าวว่าท่านเป็นผู้นำกองทัพพระเจ้าต่อสู้กับทัพของซาตานตอนที่ซาตานก่อกบฏ หนังสือดาเนียลระบุว่ามีคาเอลเป็นเจ้าผู้พิทักษ์ชั้นหัวหน้า ซึ่งปรากฏในนิมิตของดาเนียลผู้เผยพระวจนะว่าได้เข้าไปช่วยกาเบรียลต่อสู้กับทูตสวรรค์ผู้พิทักษ์จักรวรรดิเปอร์เซียที่มีนามว่าโดเบียล นอกจากนี้คัมภีร์ยังระบุว่าท่านเป็นองค์อุปถัมภ์วงศ์วานอิสราเอลและเจ้าผู้พิทักษ์ชั้นหัวหน้าผู้ปกป้องลูกหลานประชาชนของดาเนียล
ในภาษาฮีบรู คำว่า มีคาเอล (Michael) แปลว่า "ผู้เหมือนพระเจ้า" (mi ผู้ใด, ke คือ/เป็น, El-พระเจ้า) ซึ่งมาจากสำนวนคำถามในคัมภีร์ทาลมุดที่ว่า “ผู้ใดจะเหมือนพระเจ้า?” (ตัวคำถามสื่อคำตอบในทางปฏิเสธว่าไม่มี) เพื่อที่จะบอกว่าไม่มีผู้ใดเสมอเหมือนพระเจ้า  มีคาเอลจึงถือเป็นสัญลักษณ์ของความถ่อมตนต่อพระเจ้า
ชาวโรมันคาทอลิก แองกลิคัน และลูเทอแรน เรียกท่านว่า”นักบุญมีคาเอลอัครทูตสวรรค์” หรือเรียกง่าย ๆ ว่านักบุญมีคาเอล ชาวออร์ทอดอกซ์เรียกท่านว่า “ทักสิอาร์คอัครทูตสวรรค์มีคาเอล” หรืออัครทูตสวรรค์มีคาเอล Christ Michaelกลุ่มพยานพระยะโฮวา เซเวนเดย์แอดเวนทิสต์ และนิกายใหม่ ๆ บางนิกายในคริสต์ศาสนามองว่ามีคาเอลคือ “พระคริสต์มีคาเอล”  ซึ่งหมายถึงพระคริสต์ในสภาพก่อนที่จะมาเกิดเป็นมนุษย์ ศาสนจักรของพระเยซูคริสต์แห่งวิสุทธิชนยุคสุดท้ายสอนว่ามีคาเอลที่จริงก็คืออาดัมตามหนังสือปฐมกาลนั่นเองที่ไปเกิดบนสวรรค์ และว่ามีคาเอลคือผู้ช่วยพระเยโฮวาห์ (ซึ่งอ้างว่าคือพระเยซูตอนอยู่บนสวรรค์) สร้างโลกตามการชี้นำของพระเจ้า

**จารึกในพระคัมภีร์**

**พันธสัญญาใหม่**
มีคาเอลปราบซาตาน ภาพในกรุงโรม
หนังสือวิวรณ์ (12:7) ได้อธิบายสงครามบนสวรรค์ ที่มีคาเอลนั้นมีกำลังเหนือกว่าและสามารถเอาชนะซาตาน
หลังสงครามบนสวรรค์สิ้นสุดลง ซาตานถูกขับไล่ลงไปยังแผ่นดินโลกพร้อมกับเหล่าเทวดาตกสวรรค์ ซึ่งที่แผ่นดินโลกนั้นเอง ซาตานก็ยังพยายามชักจูงเหล่ามนุษย์ให้หลงผิด แต่ในจดหมายของนักบุญยูดา (1:9) มีคาเอลได้ถูกกล่าวถึงเป็นพิเศษในฐานะ "อัครทูตสวรรค์" เมื่อเผชิญหน้ากับซาตาน
คำว่า "อัครทูตสวรรค์" ยังปรากฏในจดหมายของนักบุญเปาโลถึงชาวเธสะโลนิกา ฉบับที่ 1 (4:16 ) ว่า:
นอกจากนี้ อัครทูตสวรรค์ผู้ป่าวประกาศเรื่องการมาครั้งที่สองของพระคริสต์ไม่ได้ถูกระบุชื่อไว้ แต่เชื่อกันว่าอาจเป็นมีคาเอล

**ศาสนาคริสต์**
คัมภีร์ไบเบิลกล่าวว่ามีคาเอลเป็นผู้นำกองทัพสวรรค์ต่อสู้กับพวกลูซิเฟอร์ซึ่งเป็นทูตสวรรค์ที่กบฏต่อพระเจ้า จนขับไล่พวกซาตานลงสู่นรกได้สำเร็จ พระเจ้าจึงแต่งตั้งท่านเป็นอัศวินแห่งกองทัพสวรรค์ ชาวคาทอลิกได้ยกย่องท่านเป็นนักบุญองค์อุปถัมภ์คริสตจักรโรมันคาทอลิก

**ศาสนาอิสลาม**
ชาวมุสลิมเรียกอัครทูตสวรรค์มีคาเอลว่ามีกาอีล ถือว่าเป็นมะลักองค์หนึ่ง ทำหน้าที่ควบคุมระบบสุริยะ และนำปัจจัยยังชีพ (ริชกี) มาให้แก่บรรดามัคลูกทั้งหลาย

**อ้างอิง**
 เชิงอรรถ
 บรรณานุกรม-  จำนวนหน้า = 2495
หมวดหมู่:ทูตสวรรค์
หมวดหมู่:นักบุญ
หมวดหมู่:นักบุญจากพันธสัญญาเดิม
หมวดหมู่:นักบุญจากพันธสัญญาใหม่
หมวดหมู่:วีรบุรุษในเรื่องปรัมปราและตำนาน
สกุลมีสทัส

สกุลมีสทัส เป็นสกุลของปลาน้ำจืดและน้ำกร่อยสกุลหนึ่ง ในวงศ์ปลากด (Bagridae) ในอันดับปลาหนัง (Siluformes) ใช้ชื่อสกุลว่า Mystus (/มีส-ทัส/)
เดิมทีสกุลนี้มิได้มีการกำหนดชนิดต้นแบบไว้ ต่อมาภายหลัง ได้มีการการกำหนดให้ Bagrus halapenesis เป็นต้นแบบ แต่อย่างไรก็ตาม ได้มีนักมีนวิทยาหลายท่านได้ให้การรับรองและนำมาตั้งเป็นชื่อปลาที่ตนเองค้นพบ เช่น เค.ซี. จารายาม ในปี ค.ศ. 1977, ค.ศ. 1978 และค.ศ. 1981, มัวรีซ คอทเทเลท ในปี ค.ศ. 1985, ดับเบิลยู.อี. เบอร์เกส ในปี ค.ศ. 1989 และไทสัน โรเบิร์ตส์ ในปี ค.ศ. 1989 และค.ศ. 1992 เป็นต้น
มีลักษณะโดยรวม คือ มีลำตัวยาว ผิวหนังเรียบ หัวแบน นัยน์ตาเล็ก ปากกว้าง รูปปากตัดตรง ขากรรไกรบนยาวกว่าขากรรไกรล่างเล็กน้อย ปากมีริมฝีปากโดยรอบ ฟันที่ขากรรไกรเป็นซี่เล็กละเอียด ฟันที่กระดูกเพดานเรียงเป็นแผ่นโค้งเล็กน้อย ช่องเหงือกกว้าง โดยเฉพาะด้านล่าง หนังริมกระดูกแก้มทั้งสองข้างแยกจากกันเป็นอิสระไม่ติดกับเอ็นคาง กระดูกกะโหลกบางชนิดไม่เรียบและมีร่องที่กึ่งกลางกะโหลก กระดูกท้ายทอยส่วนหลังยื่นยาวเป็นกิ่ง บางส่วนเปลือย และบางส่วนซ่อนอยู่ใต้ผิวหนัง มีหนวด 4 คู่ คือ หนวดขนาดเล็กและที่สั้นจมูก 1 คู่ หนวดที่ริมปากบนยาวเลยหัว 1 คู่ และมีหนวดที่คางสั้นกว่าความยาวหัว 1 คู่ ครีบหลังมีด้านครีบเดี่ยวที่ขอบจักเป็นฟันเลื่อย 1 ก้าน และครีบแขนง 6 ก้าน มีครีบไขมัน 1 ก้าน ครีบอกมีก้านครีบเดี่ยวเป็นเงี่ยงแข็งขอบจักเป็นฟันเลื่อย ปลายครีบยาวไม่ถึงฐานของครีบท้อง ครีบหางเว้าเป็นแฉกลึกแยกเป็น 2 แฉก แต่ขนาดไม่เท่ากัน โดยปลายแฉกบนในบางชนิดแยกออกมาเป็นครีบเดี่ยวที่เรียวยาวเหมือนหางเปีย
ในอดีต ปลากดในสกุลมิสทัสนี้เคยรวมอยู่เป็นสกุลเดียวกันกับ  Bagrus, Hemibagrus และSperata แต่ต่อมาได้มีการศึกษาเพิ่มเติมพบว่ามีความแตกต่างกันพอสมควร จึงมีการจับแยกกันในปัจจุบัน ซึ่งปลาในสกุลมีสทัสนี้ถือว่าเป็นปลาที่มีขนาดเล็กจนถึงขนาดกลาง ในภาษาไทยอาจเรียกชื่อสามัญได้ว่า "ปลาแขยง"
พบกระจายพันธุ์ตั้งแต่เอเชียใต้จนถึงเอเชียอาคเนย์
โดยในปี ค.ศ. 1989 ดับเบิลยู.อี. เบอร์เกส ได้รายงานว่าทั่วโลกมีปลาในสกุลนี้มากกว่า 37 ชนิด ในประเทศไทย เดิมทีนั้น ฮิว แมคคอร์มิค สมิธ   ได้รายงานในหนังสือ Fishes of Thailand ว่ามี 9 ชนิด ที่ออกเผยแพร่เมื่อปี ค.ศ. 1945 ต่อมา โชติ สุวัตถิ รายงานว่ามี 11 ชนิด ในปี ค.ศ. 1981 ต่อมา สุภาพ มงคลประสิทธิ์ และคณะรายงานว่ามี 13 ชนิด เมื่อปี ค.ศ. 1987

**ดูเพิ่ม**
Bagrus
*Hemibagrus
*Sperata

**อ้างอิง**
หมวดหมู่:วงศ์ปลากด
หมวดหมู่:สกุลมีสทัส
แซรอสดวงอาทิตย์ที่ 118

ภาพเคลื่อนไหวแสดงแนวเส้นทางอุปราคาในแซรอสดวงอาทิตย์ที่ 118
แซรอสชุดที่ 118 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ประกอบด้วยสุริยุปราคาบางส่วน 8 ครั้ง สุริยุปราคาเต็มดวง 40 ครั้ง สุริยุปราคาผสม 2 ครั้ง สุริยุปราคาวงแหวน 15 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1346 - พ.ศ. 2626 กินเวลาทั้งสิ้น 1,280 ปี
แซรอสดวงอาทิตย์ที่ 118 นี้เชื่อมโยงกับแซรอสดวงจันทร์ที่ 111

**อุปราคาเงามืด**
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง

**เหตุการณ์**

**อ้างอิง**
  รายละเอียดของชุดแซรอส 118 ขององค์การ NASA 
หมวดหมู่:อุปราคา
หมวดหมู่:สุริยุปราคา
ปลาแขยงดาน

ปลาแขยงดาน เป็นสกุลของปลาน้ำจืดสกุลหนึ่ง ใช้ชื่อสกุลว่า Bagrichthys (/บา-กริค-ทีส/) อยู่ในวงศ์ปลากด (Bagridae) อันดับปลาหนัง (Siluformes)
มีลักษณะสำคัญ คือ มีส่วนหัวขนาดเล็ก จะงอยปากเป็นรูปกระสวย ลำตัวแบนข้าง ปากเล็ก รีมฝีปากบนและล่างเป็นจีบ นัยน์ตามีขนาดเล็กมาก ตามีเยื่อหุ้ม หนวดค่อนข้างเล็กสั้นมี 4 คู่ แบ่งเป็นที่จมูก 1 คู่, ริมฝีปากบน 1 คู่, ริมฝีปากล่าง 1 คู่, และคาง 1 คู่สันหลังโค้ง ครีบหลังมีก้านครีบเดี่ยว 1 ก้านเป็นซี่แข็งขอบจักเป็นฟันเลื่อย ซึ่งตั้งตรงเห็นได้ชัดเจน ในบางชนิดจะยาวจนแลดูเด่น มีก้านครีบแขนง 5-6 ก้าน ครีบก้นมีก้านครีบเดี่ยว 2-3 ก้าน และก้านครีบแขนง 5-6 ก้าน ครีบอกมีก้านครีบเดี่ยว 1 ก้านที่แข็งและหยักเป็นฟันเลื่อยปลายแหลม ครีบท้องสั้น ครีบไขมันมีฐานยาวด้านหน้าจรดฐานครีบหลังและปลายจรดโคนครีบหาง ครีบหางเว้าลึก เป็นสกุลที่มีความคล้ายคลึงกับสกุล Bagroides และทั้ง 2 สกุลนี้ก็มีความเกี่ยวข้องอย่างใกล้ชิดกับสกุล Leiocassis ซึ่งเป็นปลาแขยงหรือปลากดที่มีขนาดเล็ก
จัดเป็นปลาขนาดกลาง โตเต็มที่ประมาณ 1 ฟุต มีสีลำตัวเป็นสีม่วงคล้ำเกือบดำ ส่วนท้องสีขาว ในปลาวัยอ่อนอาจมีสีลำตัวเป็นลวดลายเหมือนลายพรางทหาร เป็นปลาที่หากินในเวลากลางคืน พบกระจายพันธุ์ในประเทศไทย, แม่น้ำโขง จนถึงอินโดนีเซีย แต่ไม่พบในแม่น้ำสาละวิน
เป็นปลาที่นิยมบริโภคกัน และเลี้ยงเป็นปลาสวยงาม 

**ชนิด**
 Bagrichthys hypselopterus (Bleeker, 1852) (ปลาดุกมูนครีบสูง)- Bagrichthys macracanthus (Bleeker, 1854) - Bagrichthys macropterus (Bleeker, 1854) (ปลาดุกมูน)- Bagrichthys majusculus Ng, 2002- Bagrichthys micranodus Roberts, 1989- Bagrichthys obscurus Ng, 1999 (ปลาดุกมูน)- Bagrichthys vaillantii (Popta, 1906)

**อ้างอิง**

**แหล่งข้อมูลอื่น**
 ข้อมูลจาก Fishbase.org 
หมวดหมู่:วงศ์ปลากด
ระบบประมวลผลข้อมูล

ระบบประมวลผลข้อมูล  หรือ data processing
เทคนิคของการประมวลผลข้อมูลในแต่ละระบบจะมีมากหรือน้อยนั้น ขึ้นอยู่กับชนิดของโปรแกรมประยุกต์(application)และสภาพแวดล้อมการปฏิบัติการ (environment)
ส่วนใหญ่ กิจกรรม หรือ การปฏิบัติการที่เกี่ยวข้องกับการประมวลผลข้อมูลภายในองค์กรหนึ่งๆ จะถูกปฏิบัติการโดยเป็นไปตามขั้นตอนของลำดับชั้นในการจัดการภายในองค์กร และ บนพื้นฐานของโปรแกรมประยุกต์ที่ถูกออกแบบมาใช้งานภายในองค์กรนั้นๆ เช่น ระบบการจัดการคลังสินค้า ระบบการวางแผนควบคุมการผลิต รวมถึง งานออฟฟิต ต่างๆ เช่น การบัญชี, การขาย, บัญชีการเงิน หรือ แม้แต่ ระบบสารสนเทศนักศึกษา เป็นต้น
ระบบการประมวลผลข้อมูลเพื่อให้ได้ output ใดๆ นั้น อาจเป็นไปได้ว่า ข้อมูล input ที่ได้รับอาจถูกนำมาจากแหล่งทรัพยากรจากโปรแกรมประยุกต์ที่แตกต่างกันไป  
ทั้งนี้ขึ้นอยู่กับขอบเขตของการใช้งานในโปรแกรมประยุกต์นั้นๆ สภาพแวดล้อม และ ความต้องการข้อมูลใดๆ เพื่อใช้ในด้านบริหารจัดการ ต่างๆ 
วิธีการประมวลผลข้อมูลโดยทั่วไป จะแบ่งออกได้อย่างชัดเจน สองวิธี - การประมวลผลข้อมูลจากส่วนกลาง Centralized data processing - การประมวลผลข้อมูลแบบระบบกระจาย Decentralized data processing
ระบบการประมวลผลแบบส่วนกลาง หรือ CENTRALISED DATA PROCESSING SYSTEM
อัตราเพิ่มจำนวนของการใช้งานระบบคอมพิวเตอร์ ที่เกี่ยวข้องกับการประมวลผลข้อมูล ที่มีแนวโน้มเพิ่มขึ้น และแนวโน้มของการบริหารจัดการข้อมูลดังกล่าวด้วยระบบส่วนกลางที่เพิ่มขึ้นเช่นกัน 
แต่มีหลายตัวอย่างให้เห็น ว่าการจัดการประมวลผลข้อมูลที่มีขนาดใหญ่สามารถทำให้สำเร็จลุล่วงได้ จากการจ้างผู้ให้บริการภายนอกองค์กรที่มีประสบการณ์ และ สามารถปฏิบัติการได้รวดเร็วกว่า ประมวลผลข้อมูลที่ต้องการได้อย่างรวดเร็วเช่นกัน 
ระบบประมวลผลข้อมูลแบบกระจาย หรือ  DECENTRALISED DATA PROCESSING SYSTEM
เป็นระบบการประมวลผลที่เกิดจากการแบ่งการทำงานให้กับคอมพิวเตอร์ต่างๆ ภายในองค์กร หรือ เครือข่าย เดียวกัน 
โดย แต่ละหน่วยงานหรือ แต่ละคอมพิวเตอร์ สามารถจัดการเครื่องคอมพิวเตอร์ของตัวเอง และไม่ต้องมีปฏิสัมพันธ์กับหน่วยงานอื่นใดแผนกหรือหน่วยงาน
ระบบนี้ เหมาะสำหรับรูปแบบการบริหารจัดการองค์กรแบบกระจายอำนาจที่หน่วยงานต่างๆมีอิสระในการจัดการข้อมูล
หมวดหมู่:การจัดการข้อมูล
ตริสตันดากูนยา

ตริสตันดากูนยา (Tristan da Cunha) เป็นเกาะภูเขาไฟที่ห่างไกลจากแผ่นดินใหญ่ในมหาสมุทรแอตแลนติกใต้ แผ่นดินใหญ่ที่ใกล้ที่สุดคือประเทศแอฟริกาใต้ซึ่งอยู่ห่างออกไป 2,816 กิโลเมตร และห่างจากทวีปอเมริกาใต้ถึง 3,360 กิโลเมตร

**ประวัติ**
เกาะถูกค้นพบครั้งแรกโดยนักสำรวจชาวโปรตุเกสชื่อ ตริสเตา ดา กูนยาในปี ค.ศ. 1506

**อ้างอิง**
หมวดหมู่:ดินแดนโพ้นทะเลของบริเตน
หมวดหมู่:อดีตอาณานิคมและรัฐในอารักขาของอังกฤษในทวีปแอฟริกา‎
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:เกาะในมหาสมุทรแอตแลนติก
หมวดหมู่:ตริสตันดากูนยา
ปลาตะพากส้ม

ปลาตะพากส้ม, ปลาจาด หรือ ปลาจาดแมลคัม เป็นปลาน้ำจืดชนิดหนึ่ง มีชื่อวิทยาศาสตร์ว่า  Hypsibarbus malcolmi ในวงศ์ปลาตะเพียน (Cyprinidae)
จัดเป็นปลาที่มีรูปร่างและขนาดใกล้เคียงปลาตะพากเหลือง (H. wetmorei) ซึ่งเป็นปลาที่อยู่ในสกุลเดียวกัน แต่ต่างกันตรงที่ครีบก้นมีลักษณะโค้งเหมือนเคียว ครีบและหางเป็นสีแดงหรือสีส้ม รูปร่างอ้วนป้อมกว่า แต่ขนาดและรูปร่างใกล้เคียงกัน 
มีลำตัวกว้างและแบนข้าง เกล็ดค่อนข้างใหญ่ จำนวนแถวของเกล็ดตามแนวเส้นข้างลำตัวมี 26 แถว ครีบหลังมีก้านครีบเดี่ยว 3 ก้าน ก้านครีบเดี่ยวก้านสุดท้ายเป็นหนามแข็งขอบจักเป็นฟันเลื่อย มีก้านครีบแขนง 8 ก้าน ครีบหางเป็นแฉกลึกและยาวมากกว่าความยาวหัว ครีบก้นมีก้านครีบเดี่ยว 3 ก้าน และมีก้านครีบแขนง 5 ก้าน ลำตัวมีสีขาวเงินสะท้อนแสง และมีลายดำเชื่อมต่อกันระหว่างเกล็ดดูคล้ายตาข่าย
ปลาตะพากส้มแพร่ขยายพันธุ์โดยมนุษย์เป็นครั้งแรกจากการผสมเทียมจากสถานีประมงน้ำจืด จังหวัดเพชรบุรี พบว่าวางไข่ระหว่างเดือนพฤศจิกายนถึงธันวาคม ไข่เป็นประเภทไข่ติด
มีขนาดความยาวเต็มที่ประมาณ 50 เซนติเมตร พบได้ที่แม่น้ำเพชรที่จังหวัดเพชรบุรี และแม่น้ำปิงที่จังหวัดตาก และแม่น้ำสายใหญ่ ๆ ทั่วประเทศไทย ที่พบบ่อยคือแม่น้ำแม่กลองและแม่น้ำโขง ยกเว้นแม่น้ำสาละวิน
ปลาตะพากส้มได้รับการอนุกรมวิธานจากฮิวจ์ แมคคอร์มิค สมิธ นักวิชาการประมงชาวอเมริกัน ได้เก็บตัวอย่างต้นแบบจากแม่น้ำปิง จังหวัดตาก เมื่อเดือนกรกฎาคม ค.ศ. 1924 เมื่อตรวจสอบแล้วพบว่าเป็นปลาชนิดใหม่ จึงส่งตัวอย่างไปยังพิพิธภัณฑ์ประวัติศาสตร์ธรรมชาติแห่งกรุงลอนดอน สหราชอาณาจักร และตั้งชื่อเพื่อเป็นเกียรติแก่แมลคัม อาเธอร์ สมิธ นักมีนวิทยาและวิทยาสัตว์เลื้อยคลานและสัตว์สะเทินน้ำสะเทินบกชาวอังกฤษที่เข้ามาศึกษาสัตว์ทั้งสองประเภทนี้ในประเทศไทย
ปลาตะพากส้มมีชื่อเรียกอื่น ๆ อีก เช่น "ปลาปีกแดง"  นิยมเลี้ยงเป็นปลาสวยงาม 

**อ้างอิง**

**แหล่งข้อมูลอื่น**
  year = 2013
ตะพากส้ม
ตะพากส้ม
ตะพากส้ม
ตะพากส้ม
หมวดหมู่:สัตว์น้ำประจำจังหวัดของไทย
แซรอสดวงอาทิตย์ที่ 110

สุริยุปราคาทั้งหมดในแซรอสดวงอาทิตย์ที่ 110
แซรอสชุดที่ 110 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ประกอบไปด้วยสุริยุปราคาบางส่วน 23 ครั้ง สุริยุปราคาวงแหวน 39 ครั้ง และสุริยุปราคาบางส่วน 10 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1006 - พ.ศ. 2286 กินเวลาทั้งสิ้น 1,280 ปี ชุดแซรอสนี้จะเริ่มขึ้นบริเวณขั้วโลกใต้ และจะไปสิ้นสุดบริเวณขั้วโลกเหนือ
แซรอสดวงอาทิตย์ที่ 111 นี้เชื่อมโยงกับแซรอสดวงจันทร์ที่ 103

**อุปราคาเงามืด**
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง

**เหตุการณ์**

**อ้างอิง**
  รายละเอียดของชุดแซรอส 110 ขององค์การ NASA 
หมวดหมู่:อุปราคา
หมวดหมู่:สุริยุปราคา
พระครูธรรมสรคุณ (เขียน ขนฺธสโร)

หลวงพ่อเขียน ขนฺธสโร (18 กุมภาพันธ์ พ.ศ. 2473 —  28 เมษายน พ.ศ. 2555) พระเกจิอาจารย์อีกท่านหนึ่งแห่ง จันทบุรี อดีตเจ้าอาวาสวัดกระทิงท่านเป็นผู้มีอิทธิฤทธิ์และมีอิทธิปาฏิหาริย์ มีวิชาอาคมอันแก่กล้า  โดยเฉพาะ ท่านสามารถใช้เวทมนตร์ สะกดพวกสัตว์ป่า ไม่ให้ออกมาเพ่นพ่าน ในตอนที่ เขาคิชฌกูฎ ได้เปิดให้ผู้คนขึ้นมาสักการะพระพุทธรูป ไหว้พระ และมากราบนมัสการท่าน 

**ประวัติ**
ท่านเกิดเมื่อวันที่ 18 กุมภาพันธ์ พ.ศ. 2473 ตรงกับรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 ณ บ้านกะทิง ตำบลพลวง อำเภอเขาคิชฌกูฏ (ขณะนั้นเป็นอำเภอมะขาม) จังหวัดจันทบุรี เป็นบุตรของนายอยู่ และ นางมุ้ง ทองคำ ในครอบครัวของท่านประกอบอาชีพพวกเกษตรกรรม และการหาของป่าสมุนไพร ดังนั้น ท่านจึงได้รับการถ่ายทอดวิชาพืชสมุนไพรและของป่าบนเขาคิชฌกูฏ จนมีความชำนาญ ในช่วงวัยเรียน ท่านเรียนจบชั้นประถมศึกษาปีที่ 4 ที่โรงเรียนวัดกะทิง ตำบลพลวง กิ่ง อำเภอเขาคิชฌกูฏ จังหวัดจันทบุรี จนกระทั่งพอท่านมีอายุครบบวช ท่านจึงได้อุปสมบทเมื่อวันที่ 16 พฤษภาคม พ.ศ. 2494 โดยมีพระครูนิเทศคณานุสิฏฐ์ วัดหนองอ้อ ตำบลมะขาม อำเภอมะขาม จังหวัดจันทบุรี เป็นพระอุปัชฌาย์ และพระครูพุทธบทบริบาล วัดพลวง ตำบลพลวง กิ่ง อำเภอเขาคิชฌกูฏ จังหวัดจันทบุรี เป็นพระกรรมวาจาจารย์ ได้รับนามฉายาว่า “ขนฺธสโร” หลังจากนั้น ท่านได้สอบไล่นักธรรมชั้นตรี และได้รับภาระตำแหน่งเจ้าอาวาสวัดกระทิง สืบต่อจาก หลวงพ่อรุ่ง อดีตเจ้าอาวาสวัดกระทิง ที่ได้มรณภาพลงในปี พ.ศ. 2499 และในปี พ.ศ. 2516 ได้รับสมณศักดิ์เป็น พระครูธรรมสรคุณ และในปี พ.ศ. 2538 ท่านก็ได้ริเริ่มโครงการ นำวัดเข้าสู่โรงเรียน แล้วนำโดยการปฏิบัติจริง จากนั้นอีก 3 ปีต่อมา ท่านได้พิมพ์หนังสือเรื่อง นำวัดเข้าสู่โรงเรียน เพื่อให้เด็กวัดรู้จักอารยธรรมของชาวจันทบุรี และ วิถีชีวิตของคนจันทบุรีในสมัยก่อน จากผลงานของท่าน ที่ได้ปฏิบัติมา สมเด็จพระญาณสังวร สมเด็จพระสังฆราช สกลมหาสังฆปรินายก ได้พระราชทานปริญญาพุทธศาสตรมหาบัณฑิตกิตติมศักดิ์ แด่พระครูธรรมสรคุณ ในวันที่ 11 พฤษภาคม พ.ศ. 2546 รวมทั้ง ได้รับโล่เกียรติคุณผู้ทำคุณประโยชน์ด้านการแนะแนวชีวิตและสังคม ประจำปี พ.ศ. 2546 จากกระทรวงศึกษาธิการ  ท่านเป็นคนมีน้ำใจ ทุกครั้งที่เวลา หน่วยงานราชการ องการกุศล โรงเรียน ได้ขอความอนุเคราะห์จากท่าน ท่านไม่เคยปฏิเสธ ท่านจะช่วยเหลือพวกเขาเหล่านั้นอย่างเต็มที่ หลวงพ่อเขียน ท่านเป็นคนที่สามารถหยั่งรู้ฟ้าดิน อย่างเช่นเหตุการณ์ที่น้ำท่วมในจันทบุรีในปี พ.ศ. 2542 และเวลาผู้คนเดินทางขึ้นมาบน เขาคิชฌกูฏ มานมัสการกราบท่าน ท่านก็จะให้โชคให้ลาภ ให้เงินทอง ให้ความสุขกับผู้คนที่มีจิตใจเคราพท่าน และเวลามีเรื่องร้ายใด ๆ ท่านก็จะช่วยเหลืออย่างเต็มที่ 
หลวงพ่อเขียน ถึงแก่มรณภาพเมื่อเวลา 12.00 น. ของวันเสาร์ที่ 28 เมษายน พ.ศ. 2555 ที่โรงพยาบาลจุฬาลงกรณ์ ด้วยอาการไตวาย โดยท่านได้เข้ารับการรักษาอาการอาพาธโรคไตและโรคแทรกซ้อนต่าง ๆ ที่นี่มาตั้งแต่ปลายเดือนมกราคม ของปีเดียวกัน สิริอายุได้ 82 ปี 62 พรรษา

** อ้างอิง**
 http://www.kroobannok.com/blog/13597- http://www.palaresort.net/watpala/Mkiean.htmfix-attempted=yes 
2555
หมวดหมู่:ภิกษุจากจังหวัดจันทบุรี
หมวดหมู่:ภิกษุชาวไทย
หมวดหมู่:เสียชีวิตจากภาวะไตล้มเหลว
หมวดหมู่:บุคคลจากอำเภอเขาคิชฌกูฏ
หมวดหมู่:เจ้าอาวาส
โครงการอาหารโลก

โครงการอาหารโลก (World Food Programme, WFP) เป็นฝ่ายให้ความช่วยเหลือด้านอาหารขององค์การสหประชาชาติ และเป็นองค์การด้านมนุษยธรรมใหญ่ที่สุดของโลกซึ่งจัดการปัญหาความหิวโหยทั่วโลก ผู้ได้รับรางวัลโนเบลสาขาสันติภาพ ค.ศ. 2020 โครงการอาหารโลกจัดหาอาหารให้แก่ประชากรโลกเฉลี่ย 90 ล้านคนต่อปี ซึ่งในจำนวนนี้ 58 ล้านคนเป็นเด็ก โครงการดังกล่าวมีสำนักงานใหญ่ตั้งอยู่ในกรุงโรม ประเทศอิตาลี และมีสำนักงานสาขาในอีกมากกว่า 80 ประเทศทั่วโลก มีหน้าที่ทำงานช่วยเหลือผู้ไม่สามารถผลิตหรือได้อาหารเพียงพอแก่ตนเองและครอบครัว โครงการดังกล่าวเป็นสมาชิกของกลุ่มพัฒนาแห่งสหประชาชาติและเป็นส่วนหนึ่งของคณะผู้บริหารระดับสูงของกลุ่มฯ ใน ค.ศ. 2007 โครงการฯ มีพนักงาน 9,139 คน โดยราว 90% ปฏิบัติการภาคสนาม

**ประวัติการจัดตั้ง == 
โครงการอาหารโลกจัดตั้งขึ้นครั้งแรกใน ค.ศ. 1961 หลังการประชุมองค์การอาหารและการเกษตรแห่งสหประชาชาติใน ค.ศ. 1960 เมื่อจอร์จ แม็กกัฟเวิร์น ผู้อำนวยการโครงการอาหารเพื่อสันติภาพของสหรัฐอเมริกา (Food for Peace) เสนอให้จัดตั้งโครงการความช่วยเหลือด้านอาหารพหุภาคี ต่อมา โครงการฯ มีการจัดตั้งขึ้นอย่างเป็นทางการใน ค.ศ. 1963 โดยองค์การอาหารและการเกษตรแห่งสหประชาชาติและสมัชชาใหญ่แห่งสหประชาชาติ โดยมีระยะขั้นทดลองสามปี ใน ค.ศ. 1965 โครงการดังกล่าวได้ขยายเป็นขั้นต่อเนื่อง

**กิจกรรม**
ใน ค.ศ. 2006 โครงการอาหารโลกแจกจ่ายอาหาร 4 ล้านเมตริกตัน แก่ประชากร 87.8 ล้านคนใน 78 ประเทศ ผู้ได้รับประโยชน์ 63.4 ล้านคนได้รับความช่วยเหลือในปฏิบัติการฉุกเฉิน รวมถึงเหยื่อความขัดแย้ง ภัยธรรมชาติและความล้มเหลวทางเศรษฐกิจในประเทศอย่างโซมาเลีย เลบานอน และซูดาน ค่าใช้จ่ายโดยตรงอยู่ที่ 2.9 พันล้านดอลล่าร์สหรัฐ ประเทศที่โครงการอาหารโลกปฏิบัติการขนาดใหญ่ที่สุดใน ค.ศ. 2006 คือ ซูดาน ซึ่งโครงการฯ ได้ช่วยเหลือประชากรกว่า 6.4 ล้านคน ส่วนประเทศที่มีปฏิบัติการของโครงการฯ ใหญ่ที่สุดเป็นอันดับสองและสาม คือ เอธิโอเปียและเคนยา ตามลำดับ 

**อ้างอิง**

**แหล่งข้อมูลอื่น**
 โครงการอาหารโลก- โครงการอาหารโลก
หมวดหมู่:กลุ่มพัฒนาแห่งสหประชาชาติ
หมวดหมู่:องค์กรย่อยสมัชชาใหญ่แห่งสหประชาชาติ
หมวดหมู่:โรม
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:องค์กรย่อยสมัชชาใหญ่แห่งสหประชาชาติ

หมวดหมู่:สมัชชาใหญ่แห่งสหประชาชาติ
หมวดหมู่:องค์การก่อตั้งโดยสหประชาชาติ
องค์การเพื่อสตรีแห่งสหประชาชาติ

องค์การเพื่อการส่งเสริมความเสมอภาคระหว่างเพศ และเพิ่มพลังของผู้หญิงแห่งสหประชาชาติ  (United Nations Entity for Gender Equality and the Empowerment of Women) หรือ องค์การเพื่อสตรีแห่งสหประชาชาติ (UN Women) เป็นองค์กรสหประชาชาติซึ่งทำงานเพื่อให้อำนาจ (enpowerment) แก่สตรีและเด็กหญิง
องค์การฯ เริ่มปฏิบัติงานในเดือนมกราคม 2011 อดีตประธานาธิบดีชิลี มิเชล บาเชอเล็ท เป็นผู้อำนวยการบริหารคนแรก เช่นเดียวกับยูนิเฟมก่อนหน้านี้ องค์การเพื่อสตรีแห่งสหประชาชาติเป็นสมาชิกของกลุ่มพัฒนาแห่งสหประชาชาติ

**อ้างอิง**

**แหล่งข้อมูลอื่น**
  General Assembly Resolution 64/289-  Women's Empowerment Principles (WEPs)
หมวดหมู่:องค์การก่อตั้งโดยสหประชาชาติ
หมวดหมู่:กลุ่มพัฒนาแห่งสหประชาชาติ
หมวดหมู่:องค์การสิทธิสตรี
หมวดหมู่:นครนิวยอร์ก
แม่แบบ:อำเภอในจังหวัดเชียงราย

แม่แบบตัวนี้เป็นแผนที่แสดงเขตอำเภอในจังหวัดเชียงราย ซึ่งในแผนที่สามารถคลิกไปยังหน้าบทความนั้นๆ ได้

**การใช้**


อำเภอ
หมวดหมู่:แม่แบบ Imagemap
หมวดหมู่:แม่แบบแผนที่
หมวดหมู่:มัสยิดในจังหวัดสงขลา

มัสยิดภายในจังหวัดสงขลา
สงขลา
หมวดหมู่:ศาสนสถานในจังหวัดสงขลา
หมวดหมู่:ศาสนาอิสลามในจังหวัดสงขลา
เรมา มาร์แวนน์

เรมา มาร์แวนน์ วรฤทธิ์สกุล (Rhema Marvanne Voraritskul; เกิด 15 กันยายน พ.ศ. 2545) เป็นนักร้องหญิงชาวอเมริกันเชื้อสายไทย ที่ใช้พระวารสารเป็นแนวทางในการร้อง

**ประวัติ**
เรมา มาร์แวนน์ วรฤทธิ์สกุล เกิดเมื่อวันที่ 15 กันยายน พ.ศ. 2545 ที่เมืองแคร์รอลตัน รัฐเท็กซัส สหรัฐ เป็นบุตรสาวของอธิษฐาน "ทีทัน" วรฤทธิ์สกุล และเวนดี "เมอร์ซี" มาร์แวนน์ ปู่ของเรมาชื่อชัย วรฤทธิ์สกุล อพยพจากประเทศไทยเข้าสู่สหรัฐ เวนดีมารดาของเธอได้เสียชีวิตลงด้วยโรคมะเร็งรังไข่เมื่อวันที่ 8 พฤศจิกายน พ.ศ. 2551 ขณะอายุเพียง 34 ปี
เรมาเริ่มมีชื่อเสียงทางอินเทอร์เน็ตขณะที่เธอมีอายุได้เพียงหกขวบ ด้วยเพลง  Amazing Grace ต่อมาเธอปรากฏตัวในรายการ Maury Povich Show Most Talented Kids 2010 และรายการ Star King ของเกาหลีใต้
พ.ศ. 2554 เธอแสดงประกอบภาพยนตร์เรื่อง Machine Gun Preacher ที่นำแสดงโดยเจอราร์ด บัตเลอร์ ซึ่งเขาต้องเล่นเป็นผู้ค้ายาเสพติดและต้องทำการช่วยเหลือเด็ก และในวันที่ 15 ตุลาคม ปีเดียวกันนั้นเอง เรมาได้ออกอัลบัมเพลงของเธอเอง ชื่อ Rhema Marvanne


**อ้างอิง**

**แหล่งข้อมูลอื่น**
  Rhema Marvanne Official Site-  Rhema Marvanne Official Facebook-  Rhema Marvanne Official Twitter-  Rhema Marvanne Official Myspace-  Rhema Marvanne Official YouTube-  Rhema Marvanne on iTunes
หมวดหมู่:นักร้องเด็กชาวอเมริกัน
หมวดหมู่:ชาวอเมริกันเชื้อสายไทย
หมวดหมู่:ชาวอเมริกันเชื้อสายจีน
หมวดหมู่:คริสต์ศาสนิกชนชาวอเมริกัน
หมวดหมู่:บุคคลจากรัฐเท็กซัส‎
งูแสงอาทิตย์

งูแสงอาทิตย์ (Sunbeam snake) เป็นงูไม่มีพิษ  มีลำตัวยาวทรงกระบอก หัวแบนเรียว ตามีขนาดเล็ก ลำตัวมีความยาวประมาณ 120 เซนติเมตร  ลำตัวสีดำถึงสีน้ำตาลเข้ม ส่วนท้องมีสีขาว ส่วนหัวแบนเรียว ตาเล็ก ลักษณะเด่นคือเกล็ดลำตัวเรียบเป็นเงาแวววาบสะดุดตาเมื่อสะท้อนแสงแดด อันเป็นที่มาของชื่อ  พบได้ตั้งแต่ภาคใต้ของจีน และเอเชียตะวันออกเฉียงใต้ โดยไม่มีชนิดย่อย ตัวอย่างต้นแบบแรกพบที่ชวา จัดเป็นงูโบราณจากลักษณะที่ยังคงปอดทั้งสองข้างเอาไว้ ซึ่งงูทั่วไปจะเหลือปอดซ้ายเพียงข้างเดียวเพื่อความสะดวกในการเก็บปอดภายในลำตัวแคบๆ ยาว ๆ มักพบเห็นได้ในพื้นที่ที่มีกิ้งก่า, กบ, หนู และสัตว์มีกระดูกสันหลังอื่น ๆ ซึ่งเป็นอาหาร รวมถึงกินงูด้วยกัน เช่น  ลูกงูเห่าและงูกะปะ เป็นอาหารได้ด้วย เป็นงูที่มีพละกำลังพอสมควร เมื่อพบเหยื่อจะจัดการเหยื่อด้วยการรัดให้หมดแรงและค่อย ๆ กลืนลงไป
มักอาศัยอยู่ใต้ขอนไม้หรือก้อนหินที่เป็นดินร่วนและมีความชื้นเล็กน้อย ยามน้ำท่วมสามารถปีนขึ้นที่สูง เช่น ต้นไม้ หรือขื่อคาบ้านเพื่อหนีน้ำได้ 
งูแสงอาทิตย์มักถูกเข้าใจผิดว่าเป็นงูพิษร้ายแรง มีความดุร้าย ที่เมื่อถูกกัดแล้วจะตายเมื่อพระอาทิตย์ขึ้น ซึ่งไม่เป็นความจริง แท้จริงแล้วงูแสงอาทิตย์เป็นงูที่เชื่องช้าและไม่มีพิษ เมื่อเผชิญหน้ากับมนุษย์จะไม่แสดงท่าทีดุร้าย แต่จะหมอบอยู่นิ่ง ๆ ทำตัวแบนราบกับพื้น หรือไม่ก็เลื้อยหนีไป อาจจะมีขู่บ้างทำให้ดูคล้ายงูเห่า แต่ไม่กัด
วางไข่ไว้ตามใต้เศษใบไม้แห้งที่ชื้น ๆ เพื่ออาศัยความร้อนจากขบวนการย่อยสลายซากใบไม้ในการฟักไข่ ใช้เวลานานประมาณ 3 เดือน ซึ่งนานพอที่จะให้พัฒนาการของตัวอ่อนในไข่กลายเป็นงูวัยอ่อนได้โดยสมบูรณ์ เมื่อฟักออกมาลูกงูมีลักษณะเหมือนงูตัวเต็มวัยทุกประการ เว้นแต่จะมีรอบคอเป็นสีขาวซึ่งแตกต่างจากงูตัวโตเต็มวัยปัจจุบันเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**รูปภาพ**

**อ้างอิง**

**แหล่งข้อมูลอื่น**
 year=2007-  Sunbeam Snake at  Ecology Asia. Accessed 18 September 2008.-  Photos and videos of Xenopeltis unicolor
หมวดหมู่:วงศ์งูแสงอาทิตย์
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ป่าคุ้มครอง
ธราภา กงทอง

ธราภา กงทอง เกิดเมื่อวันที่ 28 กันยายน พ.ศ. 2528  เป็นนักแสดง ชาวไทย เข้าสู่วงการบันเทิงจากการประกวด ดัชชี่บอย แอนด์ เกิร์ล 2008 ได้รับรางวัลชนะเลิศฝ่ายหญิง จากนั้นได้เซ็นสัญญาเป็นนักแสดงช่อง 7 มีละครเรื่องแรกกับบทบาทนางเอก รักสุดใจ (2551) ปัจจุบันหมดสัญญากับทางช่อง 7 และออกจากวงการบันเทิงไปทำอาชีพธุรกิจของครอบครัวและแต่งงานกับหนุ่มนอกวงการแล้ว

**การศึกษา**
 ประถมศึกษา โรงเรียนวัฒนาวิทยาลัย กรุงเทพฯ- มัธยมศึกษา โรงเรียนดาราวิทยาลัยเชียงใหม่- ปริญญาตรี คณะสถาปัตยกรรมศาสตร์มหาวิทยาลัยเชียงใหม่

**ผลงาน**

**ผลงานละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

**มิวสิกวิดีโอ**
 หูไม่ตรงกับตา (เนย Senorita)- wait a minute (บี้ เดอะสตาร์)

**รางวัล**
 รางวัล ชนะเลิศ  Dutchie Boy & Girl 2008

**แหล่งข้อมูลอื่น**
 http://www.facebook.com/FanclubSomO- http://www.dutchiefanclub.com date=2016-01-16 - http://www.dutchieboyandgirl.com date=2012-06-09 
หมวดหมู่:นักแสดงหญิงชาวไทย
หมวดหมู่:พิธีกรชาวไทย
แซรอสดวงอาทิตย์ที่ 111

ภาพเคลื่อนไหวแสดงแนวเส้นทางอุปราคาในแซรอสดวงอาทิตย์ที่ 111
แซรอสชุดที่ 111 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 79 ครั้ง ประกอบด้วยสุริยุปราคาบางส่วน 21 ครั้ง สุริยุปราคาวงแหวน 11 ครั้ง สุริยุปราคาผสม 14 ครั้ง สุริยุปราคาเต็มดวง 17 ครั้ง และสุริยุปราคาบางส่วน 16 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1071 - พ.ศ. 2477 กินเวลาทั้งสิ้น 1,406 ปี
แซรอสดวงอาทิตย์ที่ 111 นี้เชื่อมโยงกับแซรอสดวงจันทร์ที่ 104

**อุปราคาเงามืด**
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง

**เหตุการณ์**

**อ้างอิง**
  รายละเอียดของชุดแซรอส 111 ขององค์การ NASA 
หมวดหมู่:อุปราคา
หมวดหมู่:สุริยุปราคา
ปูทหาร

ปูทหาร (Soldier crab) เป็นปูทะเลที่อยู่ในสกุล Mictyris จัดเป็นเพียงสกุลเดียวเท่านั้นที่อยู่ในวงศ์ Mictyridae 

**ลักษณะ**
ปูทหารเป็นปูขนาดเล็ก มีขนาดความกว้างของกระดองประมาณ 1 เซนติเมตร มีรูปร่างของกระดองเป็นทรงกลมมีสีสันสดใส ดูคล้ายหมวกเหล็กของทหาร อันเป็นที่มาของชื่อ

**ถิ่นอาศัย**
ปูทหารเป็นปูที่หากินและอาศัยอยู่บนหาดทรายชายทะเลของแถบอินโด-แปซิฟิก  หากินโดยใช้ก้ามช้อนทรายขึ้นมาที่ปากแล้วพลิกด้วยความเร็ว โดยที่ปากจะมีขนคล้ายช้อนที่จะกรองกินอาหารจำพวกซากพืชหรือซากสัตว์หรือแพลงก์ตอนในทราย พอกินจนหมดก็จะพลิกก้อนทรายทิ้งลง ทรายจึงรวมตัวมีสภาพเป็นก้อนกลม ซึ่งจะเห็นได้ทั่วไปตามหาดทราย
ปูทหารจะอาศัยอยู่ในรูริมทะเล อาศัยช่วงเวลาน้ำลงแล้วจึงออกมาจากรูหากิน เมื่อน้ำขึ้นหรือเมื่อมีภัยก็จะหนีลงรู แล้วใช้ทรายปิดปากรู มีพฤติกรรมอาศัยอยู่รวมกันเป็นฝูงใหญ่ แต่ในรูแต่ละรูจะมีปูเป็นเจ้าของเพียงตัวเดียว ซึ่งปูตัวไหนที่ลงรูผิด ก็จะถูกปูเจ้าของรูไล่ออกมา โดยมากแล้วปูทหารจะอาศัยอยู่ในเขตน้ำขึ้นน้ำลงปานกลาง 

**ประเภท**
ปูทหารมีทั้งหมด 13 ชนิด และเมื่อเดือนพฤศจิกายน ค.ศ. 2010 ได้มีการค้นพบปูทหารชนิดใหม่ ที่หาดปากบารา อำเภอละงู จังหวัดสตูล ซึ่งเรียกกันว่า "ปูทหารยักษ์ปากบารา" มีชื่อวิทยาศาสตร์ว่า "Mictyris thailandensis" โดยมักถูกจำสับสนกับปูทหารก้ามโค้ง หรือปูมดแดง ซึ่งออกหากินโดยการเดินขบวนบนหาดเช่นเดียวกันในพื้นที่ใกล้เคียงกัน 
โดยมากแล้วปูทหารยังถูกจำและเข้าใจสับสนว่าเป็นปูลม เนื่องจากมีพฤติกรรมคล้ายกัน ซึ่งปูลมเป็นปูที่อยู่ในสกุล Ocypode ซึ่งมีขนาดลำตัวที่ใหญ่กว่ามาก

**อ้างอิง**

**แหล่งข้อมูลอื่น**
หมวดหมู่:วงศ์ปูลม
หมวดหมู่:แชมเปี้ยนชิพของมวยปล้ำประเภทแทกทีม

หมวดหมู่:แชมเปี้ยนชิพของมวยปล้ำอาชีพ
หมวดหมู่:มวยปล้ำแท็กทีม
สำนักงานคณะกรรมการป้องกันและปราบปรามการทุจริตในภาครัฐ

สำนักงานคณะกรรมการป้องกันและปราบปรามการทุจริตในภาครัฐ (Office of Public Sector Anti-Corruption Commission; ตัวย่อ PACC, สำนักงาน ป.ป.ท.) เดิมเป็นหน่วยงานในสังกัดกระทรวงยุติธรรม จัดตั้งขึ้นตามพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. 2551 มีบทบาทหน้าที่เป็นหน่วยงานสนับสนุน อำนวยความสะดวกในการปฏิบัติงานของ คณะกรรมการ ป.ป.ท. ซึ่งปัจจุบันมี 6 คน ประธานกรรมการ 1 คนได้แก่นาย พีรพล พิชยวัฒน์
ต่อมาเมื่อวันที่ 29 เมษายน 2559 ได้โอนย้ายสำนักงานคณะกรรมการป้องกันและปราบปรามการทุจริตในภาครัฐ จากเดิมเป็นหน่วยงานในสังกัดกระทรวงยุติธรรม เป็นหน่วยงานของรัฐซึ่งไม่สังกัดสำนักนายกรัฐมนตรี กระทรวง ทบวงใด อยู่ภายใต้บังคับบัญชาของนายกรัฐมนตรี ตั้งแต่วันที่ 27 เมษายน 2559 ตามจัดตั้งขึ้นตามพระราชบัญญัติมาตรการของฝ่ายบริหารในการป้องกันและปราบปรามการทุจริต (ฉบับที่ 2) พ.ศ. 2559 และพระราชบัญญัติปรับปรุงกระทรวง ทบวง กรม (ฉบับที่ 16) พ.ศ. 2559ตามกฎหมายดังกล่าว สำนักงานคณะกรรมการป้องกันและปราบปรามการทุจริตในภาครัฐ มีอำนาจหน้าที่เกี่ยวกับการดำเนินการป้องกันและปราบปรามการทุจริตในภาครัฐ และอำนาจหน้าที่ตามที่กำหนดไว้ในกฎหมาย
สำนักงานคณะกรรมการป้องกันและปราบปรามการทุจริตในภาครัฐมีนาย ธาริต เพ็งดิษฐ์ เป็นเลขาธิการคนแรก นับจากพ.ศ. 2551 ถึง พ.ศ. 2557 มีเลขาธิการ 7 คนเท่ากับแต่ละคนดำรงตำแหน่งเฉลี่ยไม่ถึงหนึ่งปี โดย นาย ประยงค์ ปรียาจิตต์ ดำรงตำแหน่งนานที่สุด คือช่วง 27 มิถุนายน พ.ศ. 2557 ถึง พ.ศ. 2559 ตามคำสั่งคณะรักษาความสงบแห่งชาติที่ 78/2557 ที่ย้าย พันตำรวจเอก ประเวศน์ มูลประมุข พ้นจากตำแหน่งเลขาธิการและแต่งตั้งนาย ประยงค์ ปรียาจิตต์ เป็นเลขาธิการแทน

**รายนามเลขาธิการ**
 ธาริต เพ็งดิษฐ์ 25 สิงหาคม พ.ศ. 2551 - 30 กันยายน พ.ศ. 2552- ภิญโญ ทองชัย 1 ตุลาคม พ.ศ. 2552 - 23 มีนาคม พ.ศ. 2554- อำพล วงศ์ศิริ 24 มีนาคม พ.ศ. 2554 - 30 กันยายน พ.ศ. 2554- พันตำรวจเอก ดุษฎี อารยวุฒิ 1 ตุลาคม พ.ศ. 2554 - 30 กันยายน พ.ศ. 2555 - พันตำรวจเอก โภคพิบูลย์ โปตระนันทน์  1 ตุลาคม พ.ศ. 2555 - 30 กันยายน พ.ศ. 2556- พันตำรวจเอก ประเวศน์ มูลประมุข 1 ตุลาคม 2556 - 26 มิถุนายน 2557- ประยงค์ ปรียาจิตต์ 27 มิถุนายน พ.ศ. 2557 - 30 กันยายน 2560- พันโท กรทิพย์ ดาโรจน์ 27 กุมภาพันธ์ 2561 - 30 กันยายน 2561- พันตำรวจโท วันนพ สมจินตนากุล 12 เมษายน 2562 - 11 พฤศจิกายน 2564- ภูมิวิศาล เกษมศุข 22 ตุลาคม 2565 ถึง ปัจจุบัน

**หน่วยงานในสังกัด**
สำนักงาน ป.ป.ท. มีหน่วยงานในสังกัด ได้แก่- สำนักงานเลขาธิการ- กองกฎหมาย- กองบริหารคดี- กองป้องกันการทุจริตในภาครัฐ- กองการต่างประเทศ- กองปราบปรามการทุจริตในภาครัฐ 1-5- สำนักงานป้องกันและปราบปรามการทุจริตในภาครัฐ เขต 1-9- กองอำนวยการต่อต้านการทุจริต- กองยุทธศาสตร์และแผนงาน- ศูนย์เทคโนโลยีสารสนเทศและการสื่อสาร

**กรรมการ**
ในวันที่ 20 พฤศจิกายน พ.ศ. 2567 รายชื่อกรรมการดังต่อไปนี้
# พีรพล พิชยวัฒน์ ประธานกรรมการ
# พิทยา บุญชู กรรมการ
# นิวัติไชย เกษมมงคล กรรมการ
# พันตำรวจโท วันนพ สมจินตนากุล กรรมการ
# สุภัทร์ สุทธิมนัส กรรมการ 
# วรวิทย์ จำปีรัตน์ กรรมการ
# ประยงค์ ปรียาจิตต์ กรรมการ
# อำนาจ พวงชมภู กรรมการ
# วิเชียร จันทโณทัย กรรมการ

**อ้างอิง**
หมวดหมู่:หน่วยงานที่อยู่ในบังคับบัญชาขึ้นตรงต่อนายกรัฐมนตรี
หมวดหมู่:องค์การที่ก่อตั้งในปี พ.ศ. 2551
หมวดหมู่:หน่วยงานของรัฐบาลไทยในจังหวัดนนทบุรี
แม่แบบ:เนกิมะ-อ้างอิง

* เค็ง อะกะมะสึ.
** (2547, ธันวาคม). คุณครูจอมเวท เนกิมะ!, (เล่ม 3). กรุงเทพฯ: วิบูลย์กิจ. ISBN  9742184399.
** (2548, ?). คุณครูจอมเวท เนกิมะ!, (เล่ม 10). กรุงเทพฯ: วิบูลย์กิจ. ISBN  9742184399.
** (2548, ?). คุณครูจอมเวท เนกิมะ!, (เล่ม 12). กรุงเทพฯ: วิบูลย์กิจ. ISBN  9742184399.
** (2549, 15 ธันวาคม). คุณครูจอมเวท เนกิมะ!, (เล่ม 14). กรุงเทพฯ: วิบูลย์กิจ. ISBN  9742184399.
** (2549, 15 ธันวาคม). คุณครูจอมเวท เนกิมะ!, (เล่ม 14). กรุงเทพฯ: วิบูลย์กิจ. ISBN  9742184399.
** (2550, 30 เมษายน). คุณครูจอมเวท เนกิมะ!, (เล่ม 15). กรุงเทพฯ: วิบูลย์กิจ. ISBN  9742184399.
** (2550, 15 กรกฎาคม). คุณครูจอมเวท เนกิมะ!, (เล่ม 16). กรุงเทพฯ: วิบูลย์กิจ. ISBN  9742184399.
** (2550, 31 สิงหาคม). คุณครูจอมเวท เนกิมะ!, (เล่ม 17). กรุงเทพฯ: วิบูลย์กิจ. ISBN  9742184399.
** (2550, 31 ตุลาคม). คุณครูจอมเวท เนกิมะ!, (เล่ม 18). กรุงเทพฯ: วิบูลย์กิจ. ISBN  9742184399.
** (2551, 31 มกราคม). คุณครูจอมเวท เนกิมะ!, (เล่ม 19). กรุงเทพฯ: วิบูลย์กิจ. ISBN  9742184399.
** (2551, 31 พฤษภาคม). คุณครูจอมเวท เนกิมะ!, (เล่ม 20). กรุงเทพฯ: วิบูลย์กิจ. ISBN  9742184399.
** (2551, 31 ตุลาคม). คุณครูจอมเวท เนกิมะ!, (เล่ม 21). กรุงเทพฯ: วิบูลย์กิจ. ISBN  9742184399.
** (2552, 31 มกราคม). คุณครูจอมเวท เนกิมะ!, (เล่ม 22). กรุงเทพฯ: วิบูลย์กิจ. ISBN  9742184399.
** (2552, 30 เมษายน). คุณครูจอมเวท เนกิมะ!, (เล่ม 23). กรุงเทพฯ: วิบูลย์กิจ. ISBN  9742184399.
** (2552, 31 กรกฎาคม). คุณครูจอมเวท เนกิมะ!, (เล่ม 24). กรุงเทพฯ: วิบูลย์กิจ. ISBN  9742184399.
** (2552, 30 กันยายน). คุณครูจอมเวท เนกิมะ!, (เล่ม 25). กรุงเทพฯ: วิบูลย์กิจ. ISBN  9742184399.
** (2552, 30 ธันวาคม). คุณครูจอมเวท เนกิมะ!, (เล่ม 26). กรุงเทพฯ: วิบูลย์กิจ. ISBN  9742184399.
** (2553, 30 เมษายน). คุณครูจอมเวท เนกิมะ!, (เล่ม 27). กรุงเทพฯ: วิบูลย์กิจ. ISBN  9742184399.
** (2553, 15 กรกฎาคม). คุณครูจอมเวท เนกิมะ!, (เล่ม 28). กรุงเทพฯ: วิบูลย์กิจ. ISBN  9742184399.
** (2553, 30 พฤศจิกายน). คุณครูจอมเวท เนกิมะ!, (เล่ม 29). กรุงเทพฯ: วิบูลย์กิจ. ISBN  9742184399.
** (2553, 30 ธันวาคม). คุณครูจอมเวท เนกิมะ!, (เล่ม 30). กรุงเทพฯ: วิบูลย์กิจ. ISBN  9742184399.
** (2554, 31 พฤษภาคม). คุณครูจอมเวท เนกิมะ!, (เล่ม 31). กรุงเทพฯ: วิบูลย์กิจ. ISBN  9742184399.
** (2554, 31 กรกฎาคม). คุณครูจอมเวท เนกิมะ!, (เล่ม 32). กรุงเทพฯ: วิบูลย์กิจ. ISBN  9742184399.
หมวดหมู่:แม่แบบ คุณครูจอมเวท เนกิมะ!
หมวดหมู่:แชมเปี้ยนชิพของมวยปล้ำประเภทหญิง

หมวดหมู่:แชมเปี้ยนชิพของมวยปล้ำอาชีพ
หมวดหมู่:มวยปล้ำอาชีพหญิง
หมวดหมู่:แชมเปี้ยนชิพของมวยปล้ำรุ่นเวิลด์เฮฟวี่เวท

หมวดหมู่:แชมเปี้ยนชิพของมวยปล้ำรุ่นเฮฟวี่เวท
เอฟซีดับเบิลยู ฟลอริดา เฮฟวี่เวท แชมเปี้ยนชิพ

เอฟซีดับเบิลยู ฟลอริดา เฮฟวี่เวท แชมเปี้ยนชิพ เป็นเข็มขัดแชมป์รุ่นเฮฟวี่เวท ดิวิชั่น ของค่ายพัฒนาทักษะของ ฟลอริดาแชมเปียนชิปเรสต์ลิง ก่อตั้งขึ้นเมื่อ 15 กุมภาพันธ์ 2008 และเข็มขัดได้ยุบลงในวันที่ 14 สิงหาคม 2012

**ประวัติ**
แชมป์ฟลอริดา เฮฟวี่เวท เอฟซีดับเบิลยูคนแรก คือ เจก เฮเกอร์ จากการเอาชนะในแมทช์การปล้ำแบทเทิล รอยัล 23 คน เขาจับ เท็ด ดิบิอาซี่ จูเนียร์ ตกเวทีเป็นคนสุดท้าย และได้กลายเป็นแชมป์ฟลอริดา เฮฟวี่เวท เอฟซีดับเบิลยู คนแรกไปในที่สุด ต่อมาเฮเกอร์ สามารถเอาชนะ แชมป์เซาท์เธน เฮฟวี่เวท เอฟซีดับเบิลยู ฮีท มิลเลอร์ ในการรวมแชมป์ทั้ง 2 เส้น ระหว่างแชมป์ฟลอริดา เฮฟวี่เวท เอฟซีดับเบิลยู กับ แชมป์เซ้าเธน เฮฟวี่เวท เอฟซีดับเบิลยู ไปในที่สุด 

**รายนามการครองแชมป์**
Key

**สถิติการครองแชมป์**
การแข่งขันล่าสุด เกิดขึ้นเมื่อ  , 

**อ้างอิง**
หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำรุ่นเฮฟวี่เวทแบ่งตามรัฐ
ไอเอิร์น แมน แมทช์

ไอรอน แมน แมทช์ เป็นแมทช์การปล้ำของมวยปล้ำอาชีพ ที่ตรงกับการตั้งไปเป็นจำนวนเฉพาะเวลาที่มักจะ 30 หรือ 60 นาทีโดยมีคู่แข่งที่มีการตัดสินใจมากที่สุดในตอนท้ายของเวลาที่ผู้ชนะที่มีชื่อปรากฏ ในโอกาสของการดึงให้การตายฉับพลัน "กดสุดท้าย" อาจจะมีการร้องขอโดยทั้งสองด้านกับที่อื่น ๆ สามารถที่จะยอมรับหรือปฏิเสธ หรืออำนาจตามกฎที่สามารถสั่งตรงไปสู่การทำงานล่วงเวลาในกรณีใด ๆ แชมป์การแข่งขันถ้ามีเสมอ

**กฎกติกา**
แมทช์การปล้ำนี้เป็นแบบตัวต่อตัว ไม่มีกฎกติกา ไม่มีการเคาน์เอ้าน์ และจะกำหนดเวลาการปล้ำประมาณ 30 - 60 นาที โดยนักมวยปล้ำคนไหนสามารถ ทำให้คู่ต่อสู้ยอมแพ้ หรือจับคู่ต่อสู้กด 1 - 3 ก็จะได้คะแนน 1 แต้ม เมื่อหมดเวลาที่กำหนด นักมวยปล้ำคนไหนสะสมคะแนนได้มากที่สุด ก็จะถือว่าเป็นผู้ชนะ

**ประวัติแมทช์การปล้ำไอรอน แมน แมทช์**

**เวิลด์แชมเปี้ยนชิพเรสต์ลิง**

**เวิลด์เรสต์ลิงเอ็นเตอร์เทนเมนต์/ ดับเบิลยูดับเบิลยูอี**

**อ้างอิง**

**แหล่งข้อมูลอื่น**
  WWE.com – Iron Man match description date=2008-03-25 
หมวดหมู่:แมทช์การปล้ำต่างๆของมวยปล้ำอาชีพ
รายชื่อละครโทรทัศน์ทางช่อง 3 เอชดี

ช่อง 3 เอชดี (ชื่อเดิม: สถานีวิทยุโทรทัศน์ไทยทีวีสีช่อง 3) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 3 ที่อวสานไปเมื่อประมาณ 1 ปี ถึง 5 ปีที่แล้ว จะถูกนำมาออกอากาศอีกครั้งในช่วงเวลาตอนบ่ายในวันจันทร์ถึงศุกร์ด้วย
ต่อไปนี้เป็นรายชื่อละครโทรทัศน์ที่ออกอากาศทางสถานีวิทยุโทรทัศน์ไทยทีวีสีช่อง 3 ตั้งแต่ปี พ.ศ. 2540 ถึงปัจจุบัน 

**รายชื่อบริษัทผู้ผลิตละครโทรทัศน์**

**รายชื่อแบ่งตามปี**
 รายชื่อละครโทรทัศน์ทางช่อง 3 (พ.ศ. 2519)- รายชื่อละครโทรทัศน์ทางช่อง 3 (พ.ศ. 2520–2529)- รายชื่อละครโทรทัศน์ทางช่อง 3 (พ.ศ. 2530–2539)- รายชื่อละครโทรทัศน์ทางช่อง 3 (พ.ศ. 2540–2549)- ‎รายชื่อละครโทรทัศน์ทางช่อง 3 และช่อง 3 เอชดี (พ.ศ. 2550–2559)- รายชื่อละครโทรทัศน์ทางช่อง 3 เอชดี (พ.ศ. 2560–2568)

**แหล่งข้อมูลอื่น**
  : thaitv3.com-  : Facebook Fanpage-  : Twitter
หมวดหมู่:รายชื่อละครโทรทัศน์แบ่งตามสถานี
หมวดหมู่:รายการของจิมครอกเคทท์โปรโมชั่น

หมวดหมู่:รายการของมวยปล้ำอาชีพ
หมวดหมู่:จิมครอกเคทท์โปรโมชั่น
หมวดหมู่:รายการของแนชั่นแนลเรสต์ลิงแอไลแอนซ์
วัดช้างล้อม

วัดช้างล้อม อาจหมายถึง:- จังหวัดสุโขทัย
** วัดช้างล้อม อำเภอเมืองสุโขทัย
** วัดช้างล้อม อำเภอศรีสัชนาลัย
แมลงสาบมาดากัสการ์

แมลงสาบมาดากัสการ์ (Giant hissing cockroach, Madagascan giant hissing cockroach, เรียกสั้น ๆ ว่า Hissing cockroach หรือ Hisser) เป็นแมลงชนิดหนึ่ง มีชื่อวิทยาศาสตร์ว่า Gromphadorhina portentosa อยู่ในวงศ์แมลงสาบยักษ์ (Blaberidae) อันดับแมลงสาบ (Blattodea)
แมลงสาบมาดากัสการ์เป็นแมลงสาบที่ไม่มีปีก ไม่มีแม้แต่แผ่นปีกเล็กปรากฏให้เห็นในระยะใดระยะหนึ่งของชีวิตหลังจากฟักจากไข่ ตัวเต็มวัยมีลำตัวสีน้ำตาลเข้ม และมีสีส้มอมเหลืองพาดอยู่ด้านบนของส่วนท้อง ตัวเต็มวัยมีขนาดลำตัวยาวได้ถึง 7-10 เซนติเมตร และมีน้ำหนักตัว 20-25 กรัมโดยประมาณ 
เป็นแมลงสาบที่เคลื่อนไหวได้ช้า มีกลิ่นฉุนเล็กน้อย และไม่ทำร้ายมนุษย์ จึงมีผู้นิยมนำมาเลี้ยงเป็นสัตว์เลี้ยง เพราะความแปลก
โดยปกติอาศัยอยู่ใต้ซากใบไม้ที่หล่นปกคลุมผิวดินในป่า อันเป็นแหล่งอาศัยธรรมชาตินอกบ้านที่อยู่อาศัยของมนุษย์ กินซากลูกไม้ ใบไม้ หรือผลไม้ที่หล่นอยู่ในบริเวณป่า อย่างไรก็ตามแมลงสาบชนิดนี้ก็เหมือนแมลงสาบทั่วไป คือ กินอาหารได้เกือบทุกชนิดขึ้นกับสิ่งแวดล้อมรอบข้าง กิจกรรมส่วนใหญ่รวมทั้งกิจกรรมออกหาอาหารเกิดขึ้นในเวลากลางคืน ส่วนในเวลากลางวันจะหลบซ่อนตัวตามขอนไม้หรือกองใบไม้ในป่า
มีการกระจายพันธุ์บนเกาะมาดากัสการ์ และตามหมู่เกาะใกล้เคียงกัน คือ แถบชายฝั่งทางทวีปแอฟริกาตะวันออก
มีวงชีวิตแบบไม่สมบูรณ์คือ มีระยะไข่, ระยะตัวอ่อน  และระยะตัวเต็มวัย ตัวเมียวางไข่หลายใบในถุงไข่  ถุงไข่จะถูกเก็บไว้ภายในลำตัวนานประมาณ 60 วัน จนกระทั่งไข่ฟักออกมาเป็นตัวภายในลำตัวแม่ จากนั้นตัวอ่อนระยะแรกจะออกมาจากลำตัวแม่ ทำให้ดูคล้ายว่าออกลูกเป็นตัว  สามารถให้ลูกได้ครั้งละ 30-60 ตัว มีระยะตั้งท้องประมาณ 60 วัน ตัวอ่อนมีรูปร่างคล้ายตัวเต็มวัย ต่างกันที่ขนาดเล็กกว่าลำตัวของตัวอ่อนจะมีรูปร่างเป็นรูปไข่ยาวรีมากกว่า แมลงสาบที่เพิ่งลอกคราบใหม่ ๆ ลำตัวจะมีสีขาว จากนั้นภายใน 2-3 ชั่วโมง สีลำตัวจะค่อย ๆ เข้มขึ้นจนกลายเป็นสีน้ำตาลเข้มในที่สุด เป็นผลจากการสร้างเม็ดสีเมลานินมาสะสมบนผิว  ตัวอ่อนตามปกติลอกคราบ 6 ครั้ง จากนั้นเข้าสู่ตัวเต็มวัย เข้าสู่ตัวเต็มวัยเมื่ออายุได้ 6-7 เดือน สามารถออกลูกได้ 3-4 ครั้งต่อปี มีอายุยืนถึง 2-5 ปี 
มีลักษณะพิเศษ คือ ตัวเต็มวัยของและตัวอ่อนในระยะหลังสามารถทำเสียงได้ เสียงนั้นคล้ายเสียงขู่ของงู อันเป็นที่ชื่อเรียกในภาษาอังกฤษ อวัยวะที่ให้กำเนิดเสียงของแมลงสาบชนิดนี้อยู่ที่รูหายใจ ที่อยู่บริเวณด้านข้างของท้องปล้องที่ 4 ทั้งสองข้าง  การทำเสียงเพื่อใช้ในการเกี้ยวพาราสีก่อนผสมพันธุ์ ตัวผู้จะส่งเสียงขู่เพื่อไล่ตัวผู้อื่น ๆ เพื่อแย่งตัวเมีย นอกจากนี้เสียงขู่ยังใช้สำหรับป้องกันตัวเองจากศัตรูด้วย
แมลงสาบมาดากัสการ์เคยตกเป็นข่าวตามหน้าสื่อครั้งหนึ่ง เมื่อปรากฏว่าอาจเป็นพาหะนำโรคจากต่างแดนมาสู่ในประเทศไทยได้ จากการมีพบว่าได้กลายเป็นสัตว์เลี้ยงของผู้ที่มีรสนิยมเลี้ยงสัตว์แปลก ๆ เพราะจากผลรายงานของกรมวิทยาศาสตร์การแพทย์ กระทรวงสาธารณสุข พบว่ามีเชื้อแบคทีเรียถึง 45 ชนิด และยังตรวจพบหนอนพยาธิตัวจี๊ดอีก 22 ชนิด จึงมีการสั่งห้าม และนำตัวที่ยังมีชีวิตอยู่กว่า 500 ตัวไปทำลายโดยการเผา
แมลงสาบมาดากัสการ์มีรายชื่ออยู่ในบัญชีหมายเลข 2 (Appendix II) ตามบัญชีของไซเตส และมีรายชื่อเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535

**อ้างอิง**

**แหล่งข้อมูลอื่น**
  Madagascar Hissing Cockroach date=2011-10-02  
หมวดหมู่:แมลงสาบ
หมวดหมู่:แมลงที่เป็นสัตว์เลี้ยง
หมวดหมู่:สัตว์ป่าคุ้มครอง
อรัญญิก

อรัญญิก อาจหมายถึง- วัดอรัญญิก จังหวัดพิษณุโลก- วัดอรัญญิก จังหวัดสุโขทัย- มีดอรัญญิก- ตำบลอรัญญิก อำเภอเมืองพิษณุโลก
** เทศบาลเมืองอรัญญิก- เทศบาลตำบลอรัญญิก ครอบคลุมเขตตำบลท่าช้าง ตำบลสามไถ และตำบลพระนอน อำเภอนครหลวง จังหวัดพระนครศรีอยุธยา
วัดพระยืน

วัดพระยืน อาจหมายถึง:- วัดพระยืนพุทธบาทยุคล อำเภอลับแล จังหวัดอุตรดิตถ์- วัดพระยืน อำเภอเมือง จังหวัดลำพูน- วัดพระยืน อำเภอท่าบ่อ จังหวัดหนองคาย
หมวดหมู่:วิดีโอเกมของสแม็กดาวน์

หมวดหมู่:วิดีโอเกมของดับเบิลยูดับเบิลยูอี
หมวดหมู่:เกมของค่ายทีเอชคิว
หมวดหมู่:เกมของค่ายยูกี
FLA

FLA คือนามสกุลของไฟล์ต้นฉบับของไฟล์แฟลช ซึ่งสามารถแก้ไขได้โดยการใช้โปรแกรมแฟลชต่างๆ เช่น แมโครมีเดีย แฟลช (Macromedia Flash) อะโดบี แฟลช (Adobe Flash) เมื่อแปลงไฟล์ (publish) .fla ให้เป็นไฟล์ .swf แล้ว จะไม่สามารถแก้ไขไฟล์นั้นได้อีก
แฟลช
คอมพิวเตอร์แอนิเมชัน
หมวดหมู่:นามสกุลไฟล์
เข้ม ศิษย์สองพี่น้อง

เข้ม ศิษย์สองพี่น้อง เกิดวันที่ 16 ธันวาคม พ.ศ. 2527 เดิมเป็นที่รู้จักในชื่อ เข้ม แฟร์เท็กซ์ เป็นนักมวยไทยชาวไทย และครองตำแหน่งแชมป์โลก WMC มวยไทย รุ่นซูเปอร์เวลเธอร์เวท และใน พ.ศ. 2554 เขาได้เข้าร่วมแข่งขันในรายการไทยไฟท์ ที่ประเทศไทย ในรุ่น 67 กก. โดยเป็นแชมป์ของการแข่งขันครั้งนี้
ในภายหลัง เขาได้ทำหน้าที่เป็นทั้งผู้จัดการ และเทรนเนอร์ให้แก่นักมวยไทยชื่อ อภิสิทธิ์ เค.ที.ยิม

**ประวัติ**
เข้ม ศิษย์สองพี่น้อง มีชื่อจริงคือ สุรศักดิ์ ปักโคทะกัง เกิดวันที่ 16 ธันวาคม พ.ศ. 2527 ที่ตำบลตลาด อำเภอเมืองมหาสารคาม จังหวัดมหาสารคาม ซึ่งตั้งอยู่ทางภาคตะวันออกเฉียงเหนือ (ภาคอีสาน) ของประเทศไทย เขาเข้าแข่งขันครั้งแรกเมื่ออายุได้ 13 ปี ใน พ.ศ. 2540 นอกจากนี้ เขายังได้เข้าร่วมการแข่งขันรายการไทยไฟท์ โดยเขาสามารถเป็นฝ่ายชนะน็อค อเลสซิโอ แองเจลโล ซึ่งเป็นนักมวยไทยชาวอิตาลีในยกแรก ของรอบ 8 คน ณ วันที่ 25 กันยายน พ.ศ. 2554 ที่หอประชุมมหาวิทยาลัยธรรมศาสตร์ ศูนย์รังสิต และในรอบรองชนะเลิศ เขาได้พบกับ ดอง ซูคิม ซึ่งเป็นนักมวยไทยจากประเทศเกาหลีใต้ โดยเข้มเป็นฝ่ายชนะคะแนน ซึ่งเขาได้พบกับ ฟาบิโอ ปินก้า ในรอบชิงชนะเลิศที่ลานพระบรมรูปทรงม้า ในวันที่ 18 ธันวาคม พ.ศ. 2554 และเข้มเป็นฝ่ายชนะคะแนน คว้าแชมป์รายการดังกล่าวในที่สุด

**รายการแข่งขันและความสำเร็จ**
 พ.ศ. 2554 แชมป์ไทยไฟท์ 2011 (67 กก.)- พ.ศ. 2554 แชมป์อีซูซุคัพทัวร์นาเมนท์ ครั้งที่ 21- พ.ศ. 2553 เข็มขัดมวยไทย "นูเดอแชมเปี้ยนส์" (-70 กก.)- พ.ศ. 2553 แชมป์การแข่งขัน เอ็กซ์โพลชันไฟท์ไนท์ วอลูม 01 (71 กก.)- พ.ศ. 2552 แชมป์ MTA มวยไทยโลก (69 กก.)- พ.ศ. 2552 เข็มขัดมวยไทย  "นูเดอแชมเปี้ยนส์" (-67 กก.)- พ.ศ. 2552 แชมป์โลก WMC มวยไทย รุ่นซูเปอร์เวลเธอร์เวท (154 ปอนด์)- พ.ศ. 2552 แชมป์ประเทศไทย รุ่นซูเปอร์เวลเธอร์เวท (154 ปอนด์)- พ.ศ. 2551 แชมป์ WMC/S-1 คิงส์คัพทัวร์นาเมนท์- พ.ศ. 2550 แชมป์เวทีมวยราชดำเนิน รุ่นซูเปอร์เฟเธอร์เวท (130 ปอนด์)- แชมป์ประเทศไทยรุ่นซูเปอร์แบนตัมเวท

**ดูเพิ่ม**
 นักมวยไทย

**อ้างอิง**

**แหล่งข้อมูลอื่น**
  Sitsongpeenong Muaythai Camp date=2011-11-01 
หมวดหมู่:นักมวยไทยชาวไทย
หมวดหมู่:บุคคลจากอำเภอเมืองมหาสารคาม
หมวดหมู่:นักมวยไทยจากค่ายมวยแฟร์เท็กซ์
หมวดหมู่:ผู้ฝึกสอนมวยไทย
หมวดหมู่:แชมป์โลกมวยไทย
หมวดหมู่:นักมวยจากจังหวัดมหาสารคาม
ยึดวอลล์สตรีท

ออคคิวพายวอลล์สตรีท (Occupy Wall Street) เป็นชุดการเดินขบวนประท้วงที่เกิดขึ้นที่นครนิวยอร์ก เดิมการประท้วงเรียกร้องโดยกลุ่มกิจกรรมนิยมแคนาดา แอดบัสเตอร์ส (Adbusters) ได้รับแรงบันดาลใจจากขบวนการอาหรับสปริง โดยเฉพาะการประท้วงจัตุรัสตอห์รีร์ (Tahrir Square) ในกรุงไคโร อันเป็นจุดเริ่มต้นของการปฏิวัติอียิปต์ พ.ศ. 2554 และจากการประท้วงในสเปน
ผู้ประท้วงส่วนใหญ่ประท้วงต่อความไม่เท่าเทียมทางสังคมและเศรษฐกิจ ความโลภของภาคธุรกิจ (corporate greed) และอิทธิพลของเงินบรรษัทและนักวิ่งเต้นในรัฐบาล และความกังวลอื่น ๆ แอดบัสเตอร์สแถลงว่า "เริ่มต้นจากข้อเรียกร้องง่าย ๆ หนึ่งข้อ คือ คณะกรรมาธิการของประธานาธิบดีให้แยกเงินจากการเมือง เราเริ่มต้นจัดวาระให้แก่อเมริกาใหม่" โดยจนถึงวันที่ 1 ตุลาคม การเดินขบวนที่คล้ายกันมีจัดขึ้นในกรุงวอชิงตัน ดี.ซี., ลอสแอนเจลิส, บอสตัน, ชิคาโก, ไมอามี, พอร์ตแลนด์ รัฐเมน, พอร์ตแลนด์ รัฐโอริกอน, ซีแอตเทิล, เดนเวอร์ และ คลีฟแลนด์   
แม้การประท้วงดังกล่าวจะเสนอโดยนิตยสารแอดบัสเตอร์ส แต่การเดินขบวนดังกล่าวไม่มีผู้นำ  นักเคลื่อนไหวจากกลุ่มนิรนามได้กระตุ้นให้ผู้ติดตามมีส่วนในการประท้วง ซึ่งเพิ่มความสนใจแก่กลุ่ม การประท้วงดังกล่าวรวมประชาชนในจุดยืนทางการเมืองต่าง ๆ กันมารวมกัน

**อ้างอิง**

**แหล่งข้อมูลอื่น**
  Unofficial websitefix-attempted=yes  backed by Adbusters
หมวดหมู่:การประท้วงในสหรัฐอเมริกา
หมวดหมู่:พ.ศ. 2554
หมวดหมู่:อินเทอร์เน็ตมีม
ไมนด์เลสบีเฮฟเยอร์

ไมนด์เลสบีเฮฟเยอร์ (Mindless Behavior) เป็นวงหนุ่มบอยแบนด์ 4 คน ประกอบไปด้วย Prodigy, Roc Royal, Ray Ray และPrinceton ซึ่งเปิดตัวด้วยเพลง "My Girl" พวกเขาได้รวมตัวกันในลอสแอนเจลิส ในปี 2008 ได้ Millsap (ทำงานร่วมกับ บียอนเซ่, จัสติน ทิมเบอร์เลค)และ Vincent Herbert (ทำงานร่วมกับ เลดีกากา, โทนี แบรกซ์ตัน) เป็นผู้ค้นหาศิลปินหน้าใหม่ในการเต้นและร้อง2ปีก่อนอัดเสียง วงนี้เปิดตัวครั้งแรกในทัวร์ของ แบ็กสตรีตบอยส์, และ จัสติน บีเบอร์ ในปี2010 และพวกเขาในแสดงเพลง "My Girl" ใน The Today Show ในเดือน พฤศจิกายน ปี 2010 อีกด้วย
พวกเขาได้แรงจูงใจมาจาก ไมเคิล แจ็กสัน, อัชเชอร์ และ จัสติน ทิมเบอร์เลค และ มายด์เลสบีฮาวิเออร์ ยังเคยได้ไปร่วมทัวร์ใสคอนเสิร์ตของ จัสติน บีเบอร์ และ เจสัน เดอรูโล และยังได้แสดงเปิดตัวก่อนโชว์ของ เจเน็ต แจ็กสัน ในทัวร์ปี 2010 อีกด้วย

**สมาชิก**
 Prodigy- Roc Royal- Ray Rya- Princeton

**ประวัติ**
2011 เปิดอัลบั้ม Number 1 Girl
ในเดือนตุลา ปี 2010 ได้เปิด ซิงเกิลเพลง My Girls ออกสู่สายตาเป็นครั้งแรก

**ซิงเกิล**
 My Girl | อัลบั้ม Number 1 Girl- Mrs. Right | อัลบั้ม Number 1 Girl- Girls Talkin Bout | อัลบั้ม Number 1 Girl- Christmas with My Girl | Non-album release- Valentine's Girl | Non-album release- Hello | อัลบั้ม Number 1 Girl

**ซิงเกิลรีมิกซ์**
 My Girl (Feat. Ciara, Tyga & Lil Twist)

**ผลงาน**
สตูดิโออัลบั้ม
อัลบั้มนี้กำลัง Released ในประเทศรัฐนิวยอร์ก ในเร็วๆนี้

**ในชาร์จ**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:กลุ่มดนตรีป็อปสัญชาติอเมริกัน
หมวดหมู่:บอยแบนด์
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2554
ซัยนุลอาบิดีน บิน อะลี

ซัยนุลอาบิดีน บิน อะลี (زين العابدين بن علي; 3 กันยายน ค.ศ. 1936 – 19 กันยายน ค.ศ. 2019) เป็นนักการเมืองชาวตูนิเซียที่ดำรงตำแหน่งประธานาธิบดีตูนิเซีย คนที่ 2 ใน พ.ศ. 2530 จนล่มสลายหลังการปฏิวัติตูนิเซียใน พ.ศ. 2554 บิน อะลีเคยดำรงตำแหน่งนายกรัฐมนตรีในเดือนตุลาคม ค.ศ. 1987 เขาได้ตำแหน่งประธานาธิบดีในวันที่ 7 พฤศจิกายน ค.ศ. 1987 หลังรัฐประหารที่ไร้การนองเลือด และประกาศให้อัลฮะบีบ บูรกีบะฮ์ ประธานาธิบดีในตอนนั้น เป็นผู้ไร้ความสามารถ บิน อะลีได้รับเลือกตั้งกลับมาดำรงตำแหน่งโดยได้รับเสียงส่วนใหญ่เกินร้อยละ 90 ทุกครั้ง การเลือกตั้งใหม่ครั้งสุดท้ายของเขาอยู่ในวันที่ 25 ตุลาคม ค.ศ. 2009
ในวันที่ 14 มกราคม ค.ศ. 2011 หลังมีการประท้วงหนึ่งเดือน เขาถูกบังคับให้ลี้ภัยไปที่ประเทศซาอุดีอาระเบียพร้อมกับลัยลา บิน อะลี ภรรยาของเขากับลูก 3 คน รัฐบาลชั่วคราวตูนีเซียถามองค์การตำรวจอาชญากรรมระหว่างประเทศให้ทำหมายจับระหว่างประเทศ โดยตั้งข้อหาฟอกเงินและค้ายาเสพติด ศาลตูนิเซียพิจารณาคดีลับหลัง แล้วตัดสินให้บิน อะลีกับภรรยาของเขาให้จำคุก 35 ปีในวันที่ 20 มิถุนายน ค.ศ. 2011 ในข้อหาลักทรัพย์และมีเงินและเครื่องเพชรอย่างผิดกฎหมาย ในเดือนมิถุนายน ค.ศ. 2012 ศาลตูนิเซียตัดสินเขาลับหลังให้จำคุกตลอดชีวิตจากการปลุกระดมให้ก่อความรุนแรงและฆาตกรรมและศาลทหารก็ตัดสินด้วยวิธีเดียวกันในเดือนเมษายน ค.ศ. 2013 ด้วยข้อหาการปราบปรามการประท้วงอย่างรุนแรงที่เศาะฟากิส แต่เขาไม่ได้รับโทษใด ๆ แล้วเสียชีวิตที่ญิดดะฮ์ ประเทศซาอุดีอาระเบียในวันที่ 19 กันยายน ค.ศ. 2019 ตอนอายุ 83 ปี หลังลี้ภัยเป็นเวลาเกือบทศวรรษ

**สุขภาพและเสียชีวิต**
ในวันที่ 17 กุมภาพันธ์ ค.ศ. 2011 มีรายงานว่าบิน อะลี เกิดป่วยด้วยโรคหลอดเลือดสมอง และต้องเขารักษาตัวที่โรงพยาบาลอย่างไม่มีกำหนด อัลญะซีเราะฮ์รายงานว่า ข้อมูลซาอุดียืนยันว่าบิน อะลี ประสบกับภาวะแทรกซ้อนรุนแรงจากโรคหลอดเลือดสมองได้อย่างต่อเนื่อง และอยู่ในขั้นวิกฤต โดยรัฐบาลซาอุดีอาระเบียไม่ได้ยืนยันหรือปฏิเสธข้อมูลนี้
บิน อะลีเสียชีวิตในโรงพยาบาลที่ญิดดะฮ์ ประเทศซาอุดีอาระเบียจากมะเร็งต่อมลูกหมากในวันที่ 19 กันยายน ค.ศ. 2019 ด้วยอายุ 83 ปี ร่างของเขาถูกนำไปฝังในวันที่ 21 กันยายนที่อัลบะกีอ์ มะดีนะฮ์

**อ้างอิง**

**แหล่งข้อมูลอื่น**
zineelabidinebenali- Tunisia: President Ben Ali stresses need to intensify cooperation to combat terrorism- Call by Ben Ali to establish 'World Solidarity Fund' UN Website
2019
หมวดหมู่:ประธานาธิบดีตูนิเซีย
หมวดหมู่:นายกรัฐมนตรีตูนิเซีย
หมวดหมู่:เอกอักราชทูตตูนิเซียประจำประเทศโปแลนด์
หมวดหมู่:ผู้นำที่ได้อำนาจผ่านรัฐประหาร
หมวดหมู่:บุคคลที่ถูกไล่ออกจากตำแหน่ง
หมวดหมู่:บุคคลที่ถูกพิจารณาคดีลับหลัง
หมวดหมู่:บุคคลในการปฏิวัติตูนิเซีย
หมวดหมู่:ผู้ลี้ภัยชาวตูนิเซีย
หมวดหมู่:นักการเมืองลี้ภัย
หมวดหมู่:บุคคลที่เสียชีวิตจากมะเร็งต่อมลูกหมาก
หมวดหมู่:บุคคลที่เสียชีวิตจากมะเร็งในประเทศซาอุดีอาระเบีย
หมวดหมู่:รัฐมนตรีว่าการกระทรวงมหาดไทยตูนิเซีย
หมวดหมู่:บุคคลที่ถูกฝังในญันนะตุลบะกีอ์
แม่แบบ:เหตุการณ์ปัจจุบัน/2554 ตุลาคม 7

*พระบาทสมเด็จพระเจ้าอยู่หัวฯมีพระบรมราชโองการโปรดเกล้าฯ แต่งตั้งคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ แล้ว  (ประชาชาติธุรกิจออนไลน์)
}
แม่แบบ:Div col/doc

The div col (short for division columns) formats a list into columns that wrap at multiple screen resolutions responsively. It automatically breaks the available screen space into equal parts, meaning, for instance, that it is not necessary to guess how many columns to use and then figure out the dividing point(s), e.g., the halfway point to divide the list into two columns, or the one-third and two-thirds points to divide the list into three columns.

**This template's parameters**

**Descriptions**
There are six parameters for this template: 
 colwidth
 Specifies the minimum width of the columns so that the number of columns is automatically based on screen width (that is, more columns will be shown on wider displays). If no value is supplied, the template uses a default of 30em. The width can be specified in any CSS unit of measure, for instance, the em (about the width of the capital "M" of the displayed typeface), e.g., colwidth=20em. 
 yes
 Adds vertical lines ("rules") between the columns if set to yes. 
 gap
 Specifies the space between the content of adjacent columns, in any valid CSS width unit, e.g., gap=2em. The default spacing (set by browser) is 1em.
 style
 CSS styling to apply to the columns.
 yes
 Sets font size to 90%.
 content
 Content to apply to the columns.

**Example of "colwidth" parameter**
- a- b- c- d- e- f- g- h
Produces:- a- b- c- d- e- f- g- h

**Example of "rules" parameter**
- a- b- c- d- e- f- g- h
Produces:- a- b- c- d- e- f- g- h

**Example of "gap" parameter**
- a- b- c- d- e- f- g- h
Produces:- a- b- c- d- e- f- g- h

**Example of "small" parameter**
- a- b- c- d- e- f- g- h
Produces:- a- b- c- d- e- f- g- h

**Example of "content" parameter**
Produces:

**Usage with multiple parameters**
 a- b- c- d- e- f- g- h
Produces:- a- b- c- d- e- f- g- h

**Colwidth 20em**
 a- b- c- d- e- f- g- h
Produces:- a- b- c- d- e- f- g- h

**Text characters without list markup**

a
b
c
d
e
f
g
h
Produces
a
b
c
d
e
f
g
h

**Lorem ipsum**

Produces

**Limitation**

**Sub-lists**
The underlying CSS system is unable to break sub-lists into columns. Note the uneven formatting below:
Produces:
Turning off the break-inside: avoid-column; rule appears to help.

**หมวดหมู่ติดตาม**
 หน้าที่ใช้แม่แบบ div col ที่มีพารามิเตอร์ที่ไม่รู้จัก (สำหรับการใช้ชื่อพารามิเตอร์ผิดพลาดซึ่งไม่มีระบุไว้ในหน้าคู่มือการใช้งานนี้)- หน้าที่ใช้แม่แบบ div col ที่มีพารามิเตอร์ small

**TemplateData**

**Redirects**

**See also==